Diari Oficial de la Generalitat Valenciana


Sumari del DOGV 9720, del 08-11-2023 (2023/10854)

RESOLUCIÓ de 24 d'octubre de 2023, del Rectorat de la Universitat Jaume I, per la qual es proveeix, pel sistema de lliure designació, el lloc de treball de vicegerent o vicegerenta de Personal i Organització, convocat per la Resolució de 21 de setembre de 2023.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9720

Data del DOGV
:   08-11-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/10217


Data del document
:   24-10-2023

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * Universitat Jaume I

RESOLUCIÓ de 24 d'octubre de 2023, del Rectorat de la Universitat Jaume I, per la qual es proveeix, pel sistema de lliure designació, el lloc de treball de vicegerent o vicegerenta de Personal i Organització, convocat per la Resolució de 21 de setembre de 2023. [2023/10183]  
Per Resolució del Rectorat de la Universitat Jaume I, de 21 de setembre de 2023 (DOGV 9691, 26 de setembre), es va procedir a la convocatòria per a la provisió, pel sistema de lliure designació, del lloc de treball de vicegerent/a de Personal i Organització.  
Vist l'informe preceptiu i vinculant emès en data 20 d'octubre de 2023, pel gerent de la Universitat Jaume I, sobre el compliment dels requisits i la idoneïtat de la sol·licitud presentada.  
Vista la sol·licitud presentada per José Carlos Martínez Moreno, per al lloc de treball convocat, el candidat resulta idoni per a ocupar-lo per la seua formació, experiència, implicació i professionalitat en l'exercici de les seues funcions, i per reunir el perfil requerit per al lloc.  
De conformitat amb el que disposen els articles 110 i 115 de la Llei 4/2021, de 16 d'abril, de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
  
Per tot això, i en virtut de les competències atribuïdes per l'article 71.n) del Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló, aquest rectorat resol:  
  
  
Primer. Nomenament  
Nomenar José Carlos Martínez Moreno, funcionari de carrera de l'escala superior d'administració general de la Universitat Jaume I, amb QUU 9897[…]9O0, com a vicegerent de Personal i Organització de la Universitat Jaume I, lloc de treball número 10173, grup A1, complement de destí nivell 30 i complement específic E050, pel sistema de lliure designació.  
  
Segon. Cessament i presa de possessió  
El cessament en l'actual lloc de treball es produirà d'ofici el dia en què es publique la present resolució en el Diari Oficial de la Generalitat Valenciana.  
La presa de possessió en el nou destí es produirà l'endemà de la publicació de la present resolució en el Diari Oficial de la Generalitat Valenciana.  
  
Tercer. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la publicació, o bé directament interposar recurs contenciós administratiu davant el Jutjat Contenciós Administratiu de Castelló de la Plana, dins del termini de dos mesos comptadors des de l'endemà de la publicació. Tot això sense perjudici de qualsevol altre recurs o acció que es considere procedent.  
  
Castelló de la Plana, 24 d'octubre de 2023.- La rectora: Eva Alcón Soler.